৩৯৫ দমদম পার্কে একটি বহুতল বানাচ্ছিলেন শেখর পোদ্দার এবং চিরদীপ রায়। নির্মীয়মাণ সেই বহুতল ২৭ শে অক্টোবর শনিবার সকালে দেখতে আসেন বেশ কয়েকজন গ্রাহক। হঠাৎই সেখানে মুখে কালো কাপড় বাঁধা দুই বাইক আরোহী এসে দাঁড়ায়। কিছু বুঝে ওঠার আগেই তারা শেখরকে লক্ষ্য করে গুলি চালায়। হাতে গুলি লেগে ঘটনাস্থানেই লুটিয়ে পড়েন শেখর। সঙ্গে সঙ্গেই জড়ো হয়ে যান স্থানীয়রা। বিপদ বুঝে চম্পট দেয় ওই দুই দুষ্কৃতী। স্থানীয়রা শেখরকে হাসপাতালে নিয়ে যায়। সেখানেই তাঁর চিকিৎসা চলছে। শেখরের পার্টনার তথা আরেক প্রোমোটার চিরদীপ রায় অবশ্য হামলা থেকে নিজেকে বাঁচাতে সমর্থ হন।